মহানগর ওয়েবডেস্ক: সরকারের সমালোচনা করলে, কোনও পদক্ষেপকে সমর্থন না করলে বা সরকারের বিরুদ্ধাচরণ করলে সরিয়ে দেওয়া হয় পদ থেকে৷ এই অভিযোগ মোদী সরকারের বিরুদ্ধে অনেকবারই উঠেছে৷ উদাহরণস্বরূপ রথিন রায় , শমীকা রবি৷ এই দুই আর্থিক উপদেষ্টাকেই কয়েকদিন আগে তাঁদের পদ খেকে সরিয়ে দিয়েছিল মোদী সরকার৷ অভিযোগ ছিল সেই একই৷ তারা সমালোচনা করেছিলেন দেশের অর্থনীতিতে মোদী সরকারের ভূমিকা নিয়ে৷ এই প্রসঙ্গে এবার সরব হলেন আরবিআইয়ের প্রাক্তন গভর্নর রঘুরাম রাজন৷ নিজের ব্লগে কড়া ভাষায় রাজন লেখেন, যাঁরা ক্ষমতায় আছেন, তাঁদের সমালোচনা সহ্য করা উচিত।
সমালোচনা করলে ট্রোল আর্মিদের দিয়ে টার্গেট করা হয়', মোদী সরকারের কড়া নিন্দায় রাজন